Държавен вестник, бр. 25, 2010 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  25
(2) В случаите, когато командирът (на­
чалникът) прецени, че за извършеното дис­
циплинарно нарушение е необходимо да се 
наложи дисциплинарно наказание, което не е 
в неговите правомощия, не по-късно  от 5 дни 
след приключването на служебната проверка 
той изготвя предложение за дисциплинарно 
наказание, което изпраща по команден ред до 
компетентните длъжностни лица по чл. 137.
Чл. 147. (1) Предложението за вида на нака­
занието по чл. 146, ал. 2 не обвързва длъжност­
ното лице, в чиито правомощия е налагането 
на наказанието. То има право на преценка за 
вида на наказанието съобразно данните, които 
се съдържат в преписката.
(2) В случай че предложеното дисципли­
нарно наказание е в правомощията на длъж­
ностното лице, то е длъжно да издаде заповед 
за дисциплинарно наказание в 10-дневен срок 
от получаване на предложението. В този срок 
то може да извърши и допълнителна служебна 
проверка, ако прецени, че това е необходимо.
(3) Предложението по ал. 1 не може да се 
задържа от командна инстанция повече от 5 дни.
Чл. 148. (1) Дисциплинарното наказание се 
налага с мотивирана писмена заповед, в която 
се посочват извършителят, мястото, времето 
и обстоятелствата, при които е извършено 
нарушението, доказателствата, въз основа на 
които е установено нарушението, правното ос­
нование и наказанието, което се налага, срокът 
на наказанието, срокът и редът за обжалване 
на заповедта. 
(2) Мотивите представляват описание на 
фактическата обстановка, разпоредбите и за­
дълженията, които са нарушени, и настъпилите 
вредни последици.
(3) Екземпляр (копие) от заповедта за 
налагане на дисциплинарно наказание се 
изпраща във формированието, където служи 
военнослужещият. 
(4) В случай че заповедта за налагане на 
дисциплинарно наказание е издадена от по-
старши командир (началник), екземпляр (ко­
пие) от заповедта се изпраща и на командира 
(началника), назначил служебната проверка.
Чл. 149. (1) Ръководителят на структурата 
по личния състав във формированието, където 
служи нарушителят, връчва заверено копие 
от заповедта за дисциплинарното наказание 
срещу подпис, като отбелязва датата и часа 
на връчване. 
(2) При отказ военнослужещият да се за­
познае със заповедта срещу подпис тя му се 
обявява в присъствието на двама военнослу­
жещи, което се удостоверява с подписите им.
(3) При невъзможност заповедта за налагане 
на дисциплинарно наказание да бъде връчена 
лично на военнослужещия командирът (на­
чалникът) я изпраща с препоръчано писмо с 
обратна разписка.
(4) Заповедта за налагане на дисциплинарно 
наказание подлежи на изпълнение от деня на 
връчването є на военнослужещия или от деня 
на нейното получаване, когато е изпратена с 
препоръчано писмо с обратна разписка. 
Чл. 150. (1) При налагане на дисциплинарно 
наказание „понижаване на военното звание с 
една степен за срок от 6 месеца до една година“ 
военнослужещият остава на заеманата длъжност 
и получава заплата за най-високата степен за 
по-ниското военно звание от притежаваното 
военно звание. 
(2) За срока на изтърпяване на наказанието 
военнослужещият носи отличителни знаци за 
военното звание, в което е понижен.
(3) Срокът за изтърпяване на наказанието 
не се признава за срок за престояване в звание. 
(4) След изтичането на срока на наложе­
ното наказание по ал. 1 военнослужещият 
възстановява правата си за военното звание, 
притежавани до налагане на наказанието. 
Чл. 151. За срока на изтърпяване на дис­
циплинарните наказания „предупреждение за 
понижаване на военното звание с една степен за 
срок от 6 месеца до една година“, „понижаване 
на военното звание с една степен за срок от 
6 месеца до една година“ и „предупреждение за 
уволнение“ военнослужещият не може да бъде: 
1. назначаван на по-висока длъжност;
2. повишаван във военно звание;
3. награждаван за годишни резултати;
4. изпращан на курс за квалификация за 
заемане на по-висока длъжност;
5. допускан до кандидатстване за обучение 
във военна академия или висше военно училище 
или в генералщабен, стратегически курс или 
курс по мениджмънт на отбраната;
6. допускан до кандидатстване за обучение 
в граждански или висшите военни училища за 
обучение по гражданска специалност;
7. допускан до кандидатстване в докторантура.
Раздел ХIII
Заличаване на дисциплинарните наказания
Чл. 152. (1) Дисциплинарните наказания 
„забележка“, „мъмрене“ и „строго мъмрене“ се 
заличават след изтичане на 6 месеца от датата 
на налагане на наказанието. 
(2) Дисциплинарното наказание „преду­
преждение за уволнение“ се заличава след 
изтичане на една година от датата на налагане 
на наказанието.
(3) Дисциплинарните наказания „предупреж­
дение за понижаване на военното звание с една 
степен за срок от 6 месеца до една година“ и 
„понижаване на военното звание с една степен 
за срок от 6 месеца до  една година“ се зали­
чават с изтичането на срока на наказанието.